OzLabs/hebrew-wiki-articles huggingface dataset:
חוק המרכז למורשת הדרוזים

חוק המרכז למורשת הדרוזים, התשס"ז-2007 הוא חוק שהוצע על ידי חבר הכנסת מג'לי והבה בכנסת ה-17. החוק הביא לפתיחת מרכז מורשת הדרוזים בחיפה. מטרת החוק העיקרית היא להקים מרכז למורשת הדרוזים, מקום בו יוכלו לבטא את התרבות שלהם כלפי חוץ, וכן לעודד את התיירות במגזר וליצור מקומות תעסוקה. המרכז יכלול את המכון, הארכיון והמוזיאון.

==רקע לחוק==
חוק זה נחקק במטרה למצוא דרכים מעשיות לעידוד התיירות במגזר הדרוזי והצ'רקסי, מתוך רצון לספק פתרונות תעסוקה במגזרים האלה.

בוועדה לקידום מעמד האישה הוקדש דיון למצב התעסוקה של הנשים בחברה הדרוזית והצ'רקסית, הוועדה הזאת מתמחה בקידום מעמד האישה וצמצום הפערים בין המינים בתחום הכלכלי והם אחראים גם על שוויון תעסוקה במגזר הדרוזי. הוועדה לקידום מעמד האישה התחייבה לעקוב אחר התקדמות הטיפול בנושאי מעמד האישה ותעסוקה במגזר.

מטרת החוק העיקרית היא להקים מרכז למורשת הדרוזים, מקום בו יוכלו לבטא את התרבות שלהם כלפי חוץ. לפי התכנון, המרכז אמור לכלול את המכון, הארכיון והמוזיאון.

==עיקרי החוק==
לפי החוק, המדינה תיתן למי שאחראי על המרכז את המקרקעין הדרוש על מנת להפעילו. המדינה, תממן את הקמת המרכז באופן הנדרש ותקבל את כל התקציבים שאותם היא צריכה על מנת להקימו. המועצה תאשר את התקציב השנתי של המרכז ותגישו לשר לשם אישורו; התקציב יאושר על ידי שר האוצר, שנת תקציב המרכז תהיה כשנה של תקציב המדינה.

המרכז לא יהיה רשאי למכור נכסים השייכים למרכז או להעביר בדרך אחרת נכס שבבעלותו, למעט נכסים שנקבעו בתקנות באישור השר. בנוסף לכך, המרכז לא יהיה רשאי למשכן נכס שברשותו או להשכירו לתקופה העולה על עשר שנים, אלא באישור שר המדע התרבות והספורט. כמו כן, המרכז לא ייטול הלוואה העולה על סכום שקבע השר בתקנות, אלא באישור שר המדע, התרבות והספורט ושר האוצר.

==ביצוע החוק==
לפי הצעת החוק, שר המדע התרבות והספורט מונה על ביצועו, והוא אחראי לחוקק תקנות בכל הנוגע לביצוע מרכז המורשת לדרוזים, כולל סדרי העבודה של המועצה והוועד המנהל.

החוק קובע שהמועצה, בת 21 חברים, תכלול נציגים ממשרד ראש הממשלה, ממשרד המדע, התרבות והספורט, ממשרד החינוך, וממשרד התיירות.

וכן המועצה תכלול בין חבריה 5 אנשי אקדמיה המתמחים בתחומים רלוונטיים למרכז, ראש הרשות המקומית בו המרכז הוקם ונציגי ציבור. החוק קובע ששני שלישים מחברי המועצה ימונו מקרב האוכלוסייה הדרוזית.

==יישום החוק==
ב-8 בינואר 2019 הוקם ביישוב הדרוזי יאנוח ג'ת מבנה המרכז למורשת הדרוזים. המרכז החל לפעול בשנת 2019, ובין השאר הוא כולל מכון מחקר המקדם מחקרים אקדמיים אודות חייהם של הדרוזים בעבר ובהווה.

==קישורים חיצוניים==

* 

==הערות שוליים==

המרכז למורשת הדרוזים
קטגוריה:העדה הדרוזית בישראל
קטגוריה:הכנסת השבע עשרה: חקיקה
סטניסלב ומריה דודק

סטניסלב דודק (בפולנית: Stanislav Dodek, 1903–1959) ומריה דודק (בפולנית: Maria Dodek, 1908–1990) היו זוג נוצרים קתולים, שהתגוררו בכפר אוג'יקון (Odrzyków) ליד העיר קרוסנו בפולין. הוכרו כחסידי אומות העולם על כך שבמלחמת העולם השנייה הצילו ילדה יהודייה ממוות.

== פעילות בתקופת השואה להצלת יהודים ==
בשנת 1939 יהודי שהיה בעל מפעל עץ בכפר והעסיק רבים מאנשי הכפר במפעלו, ביקש מסטניסלב לקחת את בתו תחת חסותם של סטניסלב ואשתו כיוון שחשש לגורלה. סטניסלב הסכים והשניים קבעו כי בשעות הלילה יסע סטניסלב ליער בכרכרה וייקח משם את הילדה. כך הובאה הילדה היהודיה בגיל שנה אל חיק משפחת דודק. בני הזוג התייחסו לציפורה כבתם ולא נתנו לילדי הכפר להעליבה בשל היותה יהודייה. ציפורה אף הוטבלה בכנסייה המקומית ושמה שונה לססיליה דודק, וניתן לה הכינוי צ'סה. כל אנשי הכפר ידעו שהיא יהודייה, אך לא אמרו דבר מכיוון שהכומר בכנסייה אסר עליהם והזהירם שיענשו על ידי האל אם יגלו את מוצאה האמיתי. באחת הפעמים ריחפה סכנת גילוי זהותה, כאשר משטרת קרוסנו דרשה מהזוג דודק להביא את הילדה לחקירה בתחנת המשטרה. הרופא הגרמני שבדק אותה קבע שהיא אינה יהודייה.

== לאחר המלחמה ==
בשנת 1946 נודע לארגון יהודי על הימצאה של ציפורה בבית משפחת דודק בעזרת חברים של המשפחה, היא נלקחה מביתם של בני הזוג לבית יתומים יהודי, ושם משפחתה שונה לבר.

למריה דודק נאמר כי אמה הביולוגית של ציפורה נותרה בחיים והיא בבית חולים, אך הדבר לא היה נכון. ציפורה עברה בין מספר בתי יתומים ואף קבעה פעם אחת עם מריה כי תברח חזרה הביתה, עד שבשנת 1948, בגיל 8 או 9, עלתה לישראל במסגרת עליית הנוער. ציפורה הגיעה עם צלב על צווארה וכשהיא ממלמלת תפילות נוצריות. השם ציפורה ניתן לה על ידי פקיד רשות ההגירה עם הגעתה ארצה.

ציפורה לא זכרה רבות על עברה מלבד מחסור מתמיד באוכל, שינה על רצפת המטבח ואווזים שראתה בעיר הולדתה. היא גילתה פרטים על עברה רק שנים רבות לאחר מכן, כאשר הגיעה לביקור ב-2008 בכפר בו גדלה ושם סיפרו לה אנשי הכפר, שזכרו את סיפור הסתרתה, אודות ילדותה ועל משפחת דודק.

== הכרה והנצחה ==
בשנת 2000 הגישו בני משפחתם של מריה וסטניסלב דודק ליד ושם בקשה להכיר בהם כחסידי אומות עולם, אך בשל היעדר עדות הבקשה נדחתה. בשנת 2009, לאחר ביקורה של ציפורה בכפר הולדתה, היא פנתה אל יד ושם ונתנה את עדותה. הפרטים שנמסרו הוצלבו עם מידע מתיקה האישי בארכיון הציוני. לפיכך הוכרו מריה וסטניסלב דודק כחסידי אומות עולם ב-25 באוקטובר 2009. באותה השנה נערך טקס בשגרירות ישראל בוורשה בנוכחות כ-50 איש. את תעודת חסידי אומות העולם קיבלו אחייניה של מריה דודק.

ציפורה ליוותה פעמיים את בית הספר "רעות" מחיפה לכפר הולדתה, שם ביקרו גם בקבר של בני הזוג דודק וערכו טקס זיכרון. בנוסף להכרה במריה וסטניסלב כחסידי אומות עולם, נשלח מכתב הוקרה מיד ושם לכפר אוג'יקון על הסיוע בהסתרת ציפורה ואי הסגרת זהותה היהודית.

== הערות שוליים ==

קטגוריה:פולנים חסידי אומות העולם
קטגוריה:משפחות
קטגוריה:זוגות חסידי אומות העולם
קטגוריה:פולנים שנולדו ב-1903
קטגוריה:פולנים שנולדו ב-1908
קטגוריה:פולנים שנפטרו ב-1959
קטגוריה:פולנים שנפטרו ב-1990
Baojun 560

Baojun 560 הוא קרוסאובר קומפקטי המוגדר SUV, מתוצרת יצרנית הרכב הסינית Baojun אשר יוצר בין השנים 2015–2018.

היצרן "Baojun" הוא חברת בת של "SAIC-GM-Wuling" (בסינית: "上汽通用五菱汽车股份有限公司") בשליטה ובשיתוף (joint venture) קונצרן הרכב האמריקאי ג'נרל מוטורס, ויצרן הרכב הסיני סאיק מוטור.

=="Baojun 560"==
* דגמי "Baojun 560" שווקו מיולי 2015.
* 5 מושבים.
* 5 דלתות.
* מנוע קדמי.
* מנוע בנזין 1.5 ליטר, 1.8 ליטר.
* מנוע הנעה קדמית.
* תכולת מכל דלק - 52 ליטר.
* צמיגים - 215/60 R17.
* נפח תא מטען - 460 ליטר, 1,015 ליטר (מושבים אחוריים מקופלים).
* תאוצה בין 0-100 קמ"ש היא 12.17 שניות (דגם מנוע 1.8 ליטר).
* בשנת 2016 יוצרו מדגמי "Baojun 560" סך של 321,555 יחידות.
===דגמים===

* ".8 MT Comfort" - מחיר היחידה עמד על 76,800 רנמינבי (נכון לשנת 2015 בסין).
* "1.8 MT Elite" - מחיר היחידה עמד על 83,800 רנמינבי (נכון לשנת 2015 בסין).
* "1.8 MT Deluxe" - מחיר היחידה עמד על 89,800 רנמינבי (נכון לשנת 2015 בסין).

==תמונות==
<gallery mode="packed" heights="120">
קובץ:Baojun 560 01 China 2016-04-01.jpg| דגם "Baojun 560"
קובץ:Baojun 560 02 China 2016-04-01.jpg| דגם "Baojun 560"
קובץ:Baojun 560 02 China 2016-04-06.jpg| דגם "Baojun 560"
קובץ:Baojun 560 4 China 2016-04-06.jpg| דגם "Baojun 560"
קובץ:Baojun 560 rear.jpg | דגם "Baojun 560"
</gallery>

==ראו גם==
* Baojun 360
* Baojun 510
* Baojun RS-5

== קישורים חיצוניים ==

* 

==הערות שוליים==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:קרוסאובר
קטגוריה:דגמי מכוניות שהושקו ב-2015
קטגוריה:כלי רכב המיוצרים בסין
560
צ'אק קופר

צ'ארלס הנרי "צ'אק" קופר (באנגלית: Charles Henry "Chuck" Cooper; 29 בספטמבר 1926 – 5 בפברואר 1984) היה כדורסלן אמריקאי, אשר שיחק בליגת ה-NBA בין העונות –. נודע כשחקן האפרו-אמריקאי הראשון אי פעם שנבחר בדראפט ה-NBA, בשנת 1950. לאורך קריירת המשחק העמיד ממוצעים של 6.7 נקודות, 5.9 ריבאונדים ו-1.8 אסיסטים למשחק.

בספטמבר 2019 הוצג בהיכל התהילה של הכדורסל.

==נעורים וקריירת מכללות==
קופר נולד בעיר פיטסבורג שבפנסילבניה. בשנת 1944 החל ללמוד במכללת וירג'יניה המערבית, אך לאחר סמסטר אחד התגייס לצי ארצות הברית לקראת סופה של מלחמת העולם השנייה. בשנת 1946 שוחרר משירותו הצבאי והמשיך את לימודיו האקדמיים באוניברסיטת דוקיין, אשר בעיר הולדתו פיטסבורג. ב-4 עונותיו בקבוצת הכדורסל של האוניברסיטה היא רשמה מאזן כולל של 78 ניצחונות ו-19 הפסדים (80.4%), והשתתפה פעמיים ב"טורניר ההזמנה הלאומי" (NIT) אשר היה באותה תקופה טורניר המכללות היוקרתי ביותר. בעונתו האחרונה בדוקיין קלע 12.0 נקודות בממוצע למשחק, ונבחר לחמישייה השנייה של העונה בליגת המכללות ("Second-team All-American").

==קריירה מקצועית==
בשנת 1950 שיחק לתקופה קצרה בקבוצת הראווה הארלם גלובטרוטרס. בדראפט ה-NBA 1950 נלקח קופר בבחירה ה-14 על ידי בוסטון סלטיקס, ובכך היה האפרו-אמריקאי הראשון אי פעם שנבחר בדראפט ה-NBA. לצידו של קופר הצטרפו ל-NBA באותה עונה השחקנים האפרו-אמריקאים "פורצי הדרך" נת'ניאל קליפטון וארל לויד; קליפטון היה הראשון מבין השלושה שחתם על חוזה רשמי בקבוצת NBA (ניו יורק ניקס), ולויד היה הראשון שהשתתף בפועל במשחק NBA (עם וושינגטון קפיטולס, יום אחד לפני משחק הבכורה של קופר).

בעונתו הראשונה עם הסלטיקס היה הקלעי הרביעי בקבוצתו עם 9.3 נקודות בממוצע למשחק, שהתבררו בדיעבד כשיא הקריירה שלו, ובעונות ו- הפסיד עם בוסטון בשלב גמר האזור המזרחי. ב-4 עונותיו בקבוצה קלע 6.8 נקודות והוריד 6.6 ריבאונדים בממוצע למשחק. בקיץ 1954 הועבר למילווקי הוקס, במדיה קלע 7.2 נקודות למשחק במשך כעונה וחצי. בינואר 1956 שוחרר מההוקס וחתם על חוזה בפורט ויין פיסטונס, עמה העפיל בסיום העונה לגמר ה-NBA. בסדרת הגמר הפסידו הפיסטונס מול פילדלפיה ווריורס (1–4), ובסיומה פרש קופר ממשחק, בגיל 29.

ב-5 בפברואר 1984 נפטר קופר לאחר מאבק בסרטן הכבד, בגיל 57.

==קישורים חיצוניים==

* 

==הערות שוליים==

קטגוריה:פנסילבניה: כדורסלנים
קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:כדורסלני אוניברסיטת דוקיין
קטגוריה:כדורסלני הארלם גלובטרוטרס
קטגוריה:בחירות דראפט של בוסטון סלטיקס
קטגוריה:כדורסלני בוסטון סלטיקס
קטגוריה:כדורסלני מילווקי הוקס
קטגוריה:כדורסלני סנט לואיס הוקס
קטגוריה:כדורסלני פורט ויין פיסטונס
קטגוריה:היכל התהילה של הכדורסל: כדורסלנים
קטגוריה:פיטסבורג: אישים
קטגוריה:אמריקאים שנולדו ב-1926
קטגוריה:אמריקאים שנפטרו ב-1984
S5 0014 +81

S5 0014 +81 הוא קוואזר מרוחק, סופר זוהר, סוג של בלאזר, הממוקם באזור של קבוצת הכוכבים קפאוס.

== מאפיינים ==
s50014+81 הוא קוואזר ovv (משתנה אלים אופטי). זהו אחד הקווזרים המבהיקים ביותר הידועים, עם בהירות כוללת של מעל ל-41^10 וואט. החור השחור המרכזי של הקוואזר בולע כמות עצומה של חומר, שוות ערך ל-4,000 מסות שמש בכל קוואזר. מרחק הקוואזר מכדור הארץ הוא כ-12.1 מיליארד שנות אור. בגלל מרחקו העצום, ניתן ללמוד עליו בעזרת ספקטרוסקופיה בלבד.

הכינוי של הקוואזר "s5" לקוח מן " Fifth Survey of Strong Radio Sources" ו-0014 + 81 הם הקואורדינטות שלו.

== הגלקסיה המארחת ==
הגלקסיה המארחת של S5 0014 + 81 היא גלקסיה אליפטית ענקית, ובמרכזה נמצא חור שחור על־מסיבי שעשוי להיות האחראי לפעילות האינטנסיבית של s50014+81.
קוואזר זוהר
מודלים אבולוציוניים, המבוססים על מסתו של החור השחור העל־מאסיבי של S5 0014 + 81, מנבאים כי יחיה בערך <math>10^{99} \cdot 1.342</math> שנים.

בשנת 2009, צוות של אסטרונומים השתמש בטלסקופ החלל סוויפט וצפה בפלט הזוהר של S5 0014 + 81, כדי למדוד את מסתו של החור השחור המרכזי. להפתעתם, הם גילו כי החור השחור המרכזי של S5 0014 + 81 גדול פי 10,000 מהחור השחור במרכז הגלקסיה שלנו (סגיטריוס A*). חור שחור כה גדול – שנוצר מוקדם כל כך ביקום, רק 1.6 מיליארד שנים אחרי המפץ הגדול – מעיד שחורים שחורים על־מסיבים נוצרו מוקדם מאוד. 

קיימת מחלוקת בנוגע לכמה מדויקים הממצאים הללו. ראשית, השיטה ששימשה הייתה למעשה שיטת חישוב עקיפה, ולא הערכה קפלרית של מסלול. שנית, לצורך המדידה השתמשו בספקטרום הגלים הארוכים, ולא באור נראה. שלישית, הקוואזר מוקף בדיסקה גדולה, והוא קורן בכ-40% מבהירות אדינגטון.

==קישורים חיצוניים==
* [https://davidson.weizmann.ac.il/online/askexpert/astrophysics/מה-זה-קוואזר-שי קוואזר] באתר מכון דוידסון
* 

==הערות שוליים==

קטגוריה:קוואזרים
Pol-ka

Pol-ka היא חברה ארגנטינאית להפקת והפצת סרטים וסדרות טלוויזיה, אשר הוקמה בשנת 1994.

החברה הוקמה בבואנוס איירס על ידי אדריאן סואר, פרננדו בלנקו, ארטאר. אחרי שהם הפיקו בשביל canal 13 הארגנטינאי מספר להיטים, אדריאן סואר קודם למנהל התוכניות של הערוץ. החברה קיבלה זיכיון לסדרות טלוויזיה שמשודרות בערוץ זה בפריים טיים.

סרטי החברה זכו במספר פרסים בארגנטינה.

== הפקות נבחרות ==
* מדיה פלאטה - 2005
* משפחת פיירו - 2007
* יורשי הנקמה - 2011
* אספרנסה - 2015
* סוי לונה - 2016
* 5 כוכבים - 2017
*האח שלי הוא שיבוט - 2018

== קישורים חיצוניים ==
* 

קטגוריה:חברות להפקת סרטים
קטגוריה:חברות ארגנטינאיות
קטגוריה:סוי לונה
קטגוריה:1994 בארגנטינה
פאם פרידמן

פאם פרדמן (בשוודית: Pam Fredman; נולדה ב-13 במאי 1950, בגטבורג, שוודיה) היא פרופסורית שוודית למדעי המוח וסגן הנשיא לשעבר של אוניברסיטת גטבורג. משנת 2016, פרידמן היא הנשיאה של ארגון האוניברסיטאות העולמי

== ביוגרפיה ==
פרדמן סיימה תואר שני במדעים בהנדסה כימית באוניברסיטת צ'למרס בשנת 1973 ודוקטורט לפילוסופיה בנוירוכימיה בשנת 1979. התזה שלה הייתה בנושא "מבנה ותפקוד של גנגליונים".

בין השנים 1995–1997 הייתה ראש המחלקה למדעי המוח.

בשנת 1997 קיבלה מינוי כפרופסור לנוירולוגיה באוניברסיטת גטבורג, והפכה לסגן דיקן הפקולטה לרפואה בין השנים 1997–1998. לאחר מכן המשיכה להיות בתפקידים ניהוליים באקדמיית סולגריאנסקה .

בין השנים 2003–2006 פרידמן הייתה המנהלת והדיקן של האקדמיה לסולגריאנסקה. ב -1 ביולי 2006, מונתה לרקטור אוניברסיטת גטבורג, משרה שהיא החזיקה עד 1 יולי 2017.

פרדמן היא חברת האקדמיה המלכותית השוודית למדעי ההנדסה מאז 2008.

לאחר מכן כיהנה כסגן הנשיא של אוניברסיטת גטבורג מ-2006-2017. בתפקיד זה, פרידמן שימשה כמנהלת האוניברסיטה ונציגתה העיקרית.

פרדמן שימשה גם כחברת הנהלה במספר ארגונים, ובהם המועצה השוודית למחקר רפואי (1999–2003), החברה הבינלאומית לנוירוכימיה (1995–1999) והפדרציה של מדעי המוח האירופיים (1996–2001)

משנת 2016, פרדמן היא נשיאת ארגון האוניברסיטאות העולמי.
פרידמן ישבה במועצת המנהלים של האוניברסיטה השוודית והאגודה להשכלה גבוהה, SUHF, בין השנים 2007 ו-2014, והיושב ראש שלה בין השנים 2009–2014.

לפרידמן יש למעלה מ-100 פרסומים ו-4,700 ציטוטים.

== פרסים ואותות הוקרה ==
פרידמן זכתה בפרסים הבאים:
* ESN הוקרה למרצה הצעיר, 1982
* פרס פרנסטרום לחוקר צעיר מבטיח, 1994

== קישורים חיצוניים ==

== הערות שוליים ==

קטגוריה:מדענים שוודים
קטגוריה:מדעניות מוח
קטגוריה:נשים זוכות פרסים: מדע וטכנולוגיה
קטגוריה:סגל אוניברסיטת גטבורג
קטגוריה:שוודיות שנולדו ב-1950
קטגוריה:שוודים שנולדו ב-1950
לופיאודון

לופיאודון (שם מדעי: Lophiodon; מילולית: "שן-מסרק") הוא סוג נכחד של יונק בן הסדרה מפריטי פרסה שהיה קרוב לטפיריים. הוא חי בתחילת האאוקן לפני 51-42 מיליון שנה באירופה. המאובנים שלו התגלו בבור מסל בהסן, גרמניה וגם בצרפת ותוארו ב-1822 בידי החוקר הצרפתי ז'ורז' קיוויה.
== מאפיינים ==
הלופיאודון היה בעל חיים בינוני באורך 2.5 מטר ובגובה של 1 מטר בכתפיים כשכמה מהמינים הגיעו לגודל של קרנף. הוא נראה כמו טפיר קדום והיה בעל חדק קטן לאיסוף מזון. היה לו גוף עגלגל דמוי-חבית וזרועות שהזכירו את אלה של המשפחה הקדומה כליקותריים. הוא היה ניזון מצמחייה רכה עם שיניו הגדולות אך בעלות החריצים. ככל הנראה לא היה יכול לעכל עשבים וניזון במקום רק משיחים ועלים נמוכים או פרחים. הוא חי בביצות ויערות גשם באירופה הקדומה הלחה.

יצור קדום זה נכחד עם התייבשות תנאי מחייתו הלחים.

==ראו גם==
*היראצ'יוס - דמוי-טפיר מאותה תקופה.

==קישורים חיצוניים==

קטגוריה:בעלי חיים שתוארו ב-1822
קטגוריה:טקסונים שתוארו בידי ז'ורז' קיווייה
קטגוריה:מפריטי פרסה שחיו באאוקן
קטגוריה:יונקים שחיו באאוקן באירופה
קטגוריה:מגה-פאונה של הפלאוגן באירואסיה
קטגוריה:מאובני טקסונים שתוארו ב-1822
אנופלותריום

דגמי 3 אנופלותריומים ב[[פארק קריסטל פלאס בלונדון.]]
אנופלותריום (שם מדעי: Anoplotherium; מילולית: "בהמה לא-חמושה", זאת מאחר שהוא היה חסר ניבים או חטים גדולים) הוא סוג נכחד של מכפיל פרסה מתת-סדרת בעלי כרית שהיה קרובם של הגמליים. הוא חי בסוף האאוקן ואולי עד תחילת האוליגוקן לפני 33–37 מיליון שנה באירופה. המאובנים שלו התגלו בקרבת פריז ותוארו בידי החוקר ז'ורז' קיוויה ב-1804. בהמשך התגלו עוד מאובנים במערב אירופה כמו בפורטוגל ובריטניה. בעבר השתייכו לסוג זה מינים רבים אך חלקם בוטלו עקב ממצאים דומים למינים אחרים.

האנופלותריום היה מאבות הגמלים והלאמות החיות והוא הגיע למשקל 80 ק"ג. עם זאת מראהו לא הזכיר כלל גמל והוא היה בעל זנב ארוך מאוד, גפיים חזקות בעלות 2 אצבעות דומות לפרסות סוס וחוטם רחב בעל שיניים מחודדות אך חלשות יחסית. ככל הנראה יצור זה יכל להגיע לעלים בגובה 2–3 מטרים ולאכול מהם בדומה לג'ירף או צבי ג'ירפי מודרני. הוא הזדקף בעזרת ירכיו העבות וזנבו השרירי כדי להגיע לעלים אלה, תוך קיפול של ברכיו. ייתכן שהתאמה זו נדרשה כדי למנוע תחרות רבה על צמחייה.

יצור זה השתייך לראשונים שבבני הסדרה מכפילי פרסה אשר הפכו לאיטם לבעלי חיים גבוהים ומהירים ששלטו בערבות ויכלו לעכל עשבים באמצעות קיבותיהם מרובות המדורים.

==קישורים חיצוניים==

קטגוריה:בעלי חיים שתוארו ב-1804
קטגוריה:טקסונים שתוארו בידי ז'ורז' קיווייה
קטגוריה:בעלי כרית
קטגוריה:יונקים שחיו בפלאוגן באירופה
קטגוריה:מכפילי פרסה שחיו בפלאוגן
קטגוריה:מגה-פאונה של הפלאוגן באירואסיה
טויטו

טויטו (לעיתים נכתב: טוויטו, טואיטו או טאיטו) הוא שם משפחה יהודי צפון אפריקאי, הנגזר ממילה בניב הערבי של תוניס שפירושה סוג של "ציפור שחורה".

== הערות שוליים ==

קטגוריה:שמות משפחה ביהדות תוניסיה
כף פיירווד'ר (אנטארקטיקה)

כף פיירווד'ר (באנגלית: Cape Fairweather; בתרגום לעברית: כף מזג אוויר נאה) הוא כף בחוף המזרחי של ארץ גרהאם שבאנטארקטיקה. 

הכף מכוסה קרח (למעט הסלעים בצידו הדרום-מזרחי והמזרחי), וגובהו 705 מטרים מעל פני הים.

הכף מצוי באמצע הדרך בין קרחון דריגאלסקי וקרחון אוונס.

הכף מפריד בין חוף נורדנשלד לבין חוף אוסקר השני.

== היסטוריה ==
=== גילוי הכף ===
הכף התגלה בשנת 1947 על ידי סקר שטחי חסות איי פוקלנד.

=== מקור השם ===
אנשי הסקר קראו לכף על שמו של אלכסנדר פיירווד'ר (Alexander Fairweather), קפטן אוניית ציד הלווייתנים בלאנה (Balaena) מדנדי, אשר פעלה לאורך החוף הצפון מזרחי של חצי האי האנטארקטי בין השנים 1893–1892.

== לקריאה נוספת ==
<div class="mw-content-ltr">• Ute Christina Herzfeld, [https://books.google.co.il/books?id=5TsW5lmjJf4C&pg=PA170&lpg=PA170&dq=%22Cape+Fairweather%22+Antarctica&source=bl&ots=m4gOnbwzVI&sig=ACfU3U3oRs5r2hSX4iLC-sfAvHKJyxwm4A&hl=en&sa=X&ved=2ahUKEwjG7NL3qL7hAhWDblAKHRIlAXoQ6AEwDXoECAYQAQ#v=onepage&q=%22Cape%20Fairweather%22%20Antarctica&f=false Atlas of Antarctica: Topographic Maps from Geostatistical Analysis of Satellite Radar Altimeter Data], PP 116, 170</div>

<div class="mw-content-ltr">• NATIONAL GEOSPATIAL-INTELLIGENCE AGENCY, [http://www.kp44.org/ftp/SailingDirections/Pilots2/200%20Antarctica%20Planning%20Pilot/Pub200bk.pdf SAILING DIRECTION (PLANNING GUIDE & ENROUTE) ANTARCTICA], PP 98 - 99</div>

<div class="mw-content-ltr">• Wolfgang Rack, [https://web.archive.org/web/20190407170201/http://acinn.uibk.ac.at/sites/default/files/Rack_W_2000_Diss.pdf Dynamic Behavior and Disintegration of the Northern Larsen Ice Shelf, Antarctic Peninsula], P 97</div>

== קישורים חיצוניים ==

* [https://geonames.usgs.gov/apex/f?p=gnispq:5:0::NO::P5_ANTAR_ID:4731 כף פיירוות'ר] באתר הסקר הגאולוגי של ארצות הברית
* [https://data.aad.gov.au/aadc/gaz/display_name.cfm?gaz_id=108747 כף פיירוות'ר] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=4433&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR כף פיירוות'ר] באתר הגאזט האנטארקטי המשווה SCAR של ממשלת אוסטרליה
* [https://www.nsf.gov/discoveries/disc_summ.jsp?cntn_id=109683 Demise of Antarctic Ice Shelf Reveals New Life]

== הערות שוליים ==

פיירוות'ר
פיירוות'ר
פיירוות'ר
קטגוריה:הממלכה המאוחדת והאזור האנטארקטי
יגאל וילפנד

יגאל וילפנד{{ש}}{{תמונה להחלפה}} 
יגאל וילפנד (8 בנובמבר 1944 - 20 באוגוסט 2019) היה סופר, עורך, עיתונאי ומחנך ישראלי, חבר קיבוץ עין השופט ואיש תנועת השומר הצעיר.
== ביוגרפיה ==

יגאל וילפנד נולד ליוסף ובלה וילפנד בניו-יורק, שם שהה עם הוריו במסגרת שליחותם כאנשי השומר הצעיר באמריקה. לאחר המלחמה חזרו הוריו לביתם בקיבוץ עין השופט. את שירותו הצבאי עשה בנח"ל, ולאחר שחרורו למד לימודים הומניסטים בסמינר אורנים. במהלך שנות ה-70 חינך במוסד הרי אפרים, וכן עסק כעיתונאי בעיתון "על המשמר", וכיהן כמזכיר קיבוצו. במקביל, היה פעיל במפ"ם ובשלום עכשיו. בשנות ה-80 יצא כשליח מטעם הקיבוץ הארצי לארצות הברית, ולאחר מכן נסע למספר שליחויות לברית המועצות, לקראת קליטתם של יהודי ברית המועצות בישראל. בין השנים 1987–1994 ערך וילפנד את פינת "השבוע בקבוץ-הארצי" בעיתון על-המשמר, וכתב בעיתונים שונים, ביניהם מעריב, כל העמק והגליל, והדף הירוק. בין 1994–2005 כיהן כמזכיר עין-השופט במשך שלוש קדנציות, ולאחר מכן החל לעבוד כעורך הוצאת "בכתב" של עין השופט, שם עסק בתיעוד תולדות קיבוצו, תנועתו, וכן בזיכרון השואה. יגאל וילפנד נפטר ב-20 באוגוסט 2019 והותיר אחריו אישה, שלושה ילדים, ו-11 נכדות ונכדים.

== כתביו ==
* בדרך הביתה, ספרית פועלים, 1983
* מסע בעקבות שאול, ספרית פועלים, 1987
* ויקי, רון-גולן, 1992
* מעגלים, בכתב, 2007
*להתחיל מהסוף: יוסל ובלה, בכתב, 2012.
*בדרכי החיים, בכתב, 2018.

== בעריכתו ==
* בבכי אותי תקצור, בארי חזק, הוצאת הקבוץ-המאוחד. 1975. חמש מהדורות
* אהרון כהן, גוף ראשון גוף שלישי, ספרית – פועלים. 1990
* מסע בעקבות שאול, שאול יפה, ספרית פועלים 1987
* יוסף וילפנד, דפים מספר, 1975
*אהרון אפרת, ואוסיף ללכת 1990.
* יונה ינאי, דרך חיים 1999. הוצאת
* זלמן לבנה, שומר תמיד 2001 . הוצאת
* משה ברזילי, מהשומר-הצעיר בברוקלין לעין-השופט. הוצאת בכתב, 2006.
* לוי ארגוב, בנתיבי הצלה והעפלה, הוצאת בכתב, 2006
* צבי היילפר, תמיד בדרך, הוצאת בכתב 2007
*ישעיהו גביש, סיפורי מקום - קיבוץ יפתח, הוצאת בכתב, 2008
* כרמלה, כרמלה אלכסנדרון, הוצאת בכתב, 2009
* אביעזר ברלצקי-פרקי חיים, הוצאה עצמית, 2010
* מבטים, סיפורם של מרים ומאיר דרום, הוצאת בכתב, 2011
* פלוגה ז', פולו אלקסלסי, הוצאת בכתב, 2011
* להיות בן אדם, סיפורם של ציפקה ואברהם לבנון, הוצאת בכתב, 2012
* גשרים, ישראל ויזל, הוצאת בכתב, 2012.

== קישורים חיצוניים ==
*[https://simania.co.il/authorDetails.php?itemId=48425 אודות ספריו], אתר סימניה
*[https://meretz.org.il/0010576/ דרך הרוח מי ידע?] , נחום שור
*[http://mynetkibbutz.co.il/תרבות-ואמנות/318460/3 המלחמה בתוך מלחמה של חבר עין השופט] , אורה ערמוני

== הערות שוליים ==

קטגוריה:בוגרי אורנים - המכללה האקדמית לחינוך
קטגוריה:ישראלים ילידי ארצות הברית
קטגוריה:סופרים ישראלים
קטגוריה:עורכים ישראלים
קטגוריה:עין השופט: אישים
קטגוריה:עיתונאים ישראלים
קטגוריה:פעילי מפ"ם
קטגוריה:אישים הקבורים בעין השופט
קטגוריה:ישראלים שנולדו ב-1944
קטגוריה:ישראלים שנפטרו ב-2019
קרן פרידריך אברט

קרן פרידריך אברט (בגרמנית: Friedrich-Ebert-Stiftung; בראשי תיבות: FES) היא קרן גרמנית ללא כוונות רווח, המשלבת עבודה של צוותי חשיבה ברמה המקומית והבינלאומית. זו הקרן הפוליטית הוותיקה ביותר בגרמניה.

ערכי הקרן מבוססים על ערכי היסוד של הסוציאל-דמוקרטיה: חופש, צדק וסולידריות, קידום הדמוקרטיה וההשכלה הפוליטית ושאיפה לחברה חופשית שמאפשרת שוויון הזדמנויות פוליטי, כלכלי, חברתי ותרבותי ללא הבדלי מוצא, מגדר או דת, הקרן היא גוף פוליטי עצמאי ופרטי, בעלת קרבה רעיונית למפלגה הסוציאל-דמוקרטית הגרמנית– SPD.

נשיא הקרן, נכון ל-2021, הוא מרטין שולץ.

== היסטוריה ==
הקרן הוקמה בשנת 1925 על ידי קונרד לודוויג, היא קרויה על שמו של הנשיא הראשון של רפובליקת ויימאר - פרידריך אברט, שבזכות מורשתו הפוליטית נוסדה הקרן והוגדרו מטרותיה. פעילות הקרן הופסקה ב-1933 בגלל עליית המפלגה הנאצית לשלטון, וחודשה ב-1946.

==פעילות הקרן==
מטה הקרן יושב בערים בון וברלין ומנהל משרדים ופרויקטים במעל ל-100 מדינות.
* פעילות למען קידום ההשכלה הפוליטית: שיפור מעורבות החברה האזרחית בפוליטיקה ובשיח הציבורי והחברתי.
* ייעוץ פוליטי: פיתוח אסטרטגיות בשאלות מרכזיות בתחומי המדיניות הכלכלית והחברתית, החינוך וקידום הדמוקרטיה.
* שיתוף פעולה בינלאומי: שיתוף פעולה בדרכי שלום למען זכויות אדם וחיזוקן של מערכות דמוקרטיות וחברתיות ואיגודים מקצועיים.
* קידום כישרונות: קידום סטודנטיות וסטודנטים עם מתן עדיפות למשפחות מעוטות יכולות וממשפחות של מהגרים.
* טיפוח המורשת הקולקטיבית של הסוציאל-דמוקרטיה מחקר היסטורי, חברתי-פוליטי לשימור זכר שורשי הסוציאל-דמוקרטיה והאיגודים המקצועיים באמצעות הארכיון והספרייה ופרויקטים העוסקים בהיסטוריה בת-זמננו.

מאז שנת 1982, הקרן נותנת פרס של 10,000 יורו שנקרא "The Political Book" על מנת לקדם ספרות פוליטית איכותית ונועד להזכיר את שריפת הספרים בגרמניה הנאצית ב 1933.

== קרן פרידריך אברט בישראל ==
לקרן יש נציגות רשמית בישראל, ברמת גן ואף אתר הנתמך בעברית.
* מטרת עבודתה של הקרן בישראל היא לקדם את יחסי הגומלין והדו-שיח בין החברה הישראלית לחברה הגרמנית ולחזק את הידידות ושיתוף הפעולה תוך קידום דיאלוג בין אישים מעצבי דעת קהל בישראל ובגרמניה, ובראשם חברי כנסת בישראל וחברי פרלמנט גרמנים.
* הכנת פרסומים המכילים ניתוח פוליטי של נושאים שעל סדר היום על-מנת לקדם בקרב מקבלי החלטות בשתי המדינות סדר יום ותהליכי קבלת החלטות.
* שיתופי פעולה עם גורמים מקומיים, אזוריים ובינלאומיים כדי לחזק את הצדק החברתי.
* שימור ערוצי תקשורת בין ישראל לפלסטינים ולשחקנים אחרים באזור על מנת לקדם שיח שתומך בפתרון שתי מדינות לשני העמים.
* תמיכה לתוכניות של חילופי משלחות של צעירים מישראל ומגרמניה.
* שלום עכשיו מקבלת כספים מקרן פרידריך אברט, והסמל של הקרן אפילו מתנוסס בכרזות של שלום עכשיו שקראו להגיע לבלפור ולהפגין נגד נתניהו<ref></ref> 
* בהסתמך על נתונים שאספה תנועת אם תרצו פורסם על ידי יפעת ארליך כי קרן פרידריך אברט שפועלת בישראל כחברת חוץ לא הגישה דו"ח רבעוני על קבלת תרומה מישות זרה, זאת בניגוד להוראות החוק הישראלי<ref></ref>.

== קישורים חיצוניים ==

* 

* [http://www.fes.org.il/he/about-us אתר קרן פרידריך אברט בישראל]
* 

== הערות שוליים ==

קטגוריה:גרמניה: ארגונים
קטגוריה:ארגונים פוליטיים
2044

==אירועים צפויים==
* מאי - הודעת METI שנקראת קריאה קוסמית שנשלחה מהרדיו-טלסקופ יוופטוריה RT-70 שיש לה קוטר של 70 מטר תגיע ליעדה.
* 18 במאי - הגוף קרוב ארץ (68950) 2002 QF15 יעשה את ההופעה הכי קרובה שלו לכדור הארץ.
* 23 באוגוסט - ליקוי חמה מלא מגרינלנד דרך נונאווט, הטריטוריות הצפון-מערביות, יוקון, קולומביה הבריטית, אלברטה, ססקצ'ואן, מונטנה ובסוף הליקוי בזריחה בדקוטה הצפונית.
* ספטמבר - עוד הודעת METI שנקראת קריאה קוסמית שנשלחה מהרדיו-טלסקופ יוופטוריה RT-70 שיש לה קוטר של 70 מטר תגיע אל יעדה, HD 10307.
* 1 באוקטובר - הסתרה של רגולוס על ידי נוגה. האחרונה הייתה ב-7 ביולי 1959. ההסתרה הבאה של רגולוס על ידי נוגה תתרחש ב-21 באוקטובר 3187. אף על פי שכמה מקורות טוענים שזה יתרחש ב-6 באוקטובר 2271.
==לוח שנה==








==קישורים חיצוניים==

==הערות שוליים==

קטגוריה:המאה ה-21 לפי שנים
קטגוריה:שנים עתידיות
דסיור קצר-שיער

דסיור קצר-שיער (שם מדעי: Murexia longicaudata; מכונה גם דסיור ארוך-זנב), הוא מין של טורף כיס קטן דמוי חולדה ממשפחת נמיות הכיס האנדמי לאי גינאה החדשה והאיים הסמוכים.
==טקסונומיה==
הדסיור קצר השיער תואר מדעית לראשונה בשנת 1866 על ידי הזואולוג הגרמני הרמן שלגל. במקור, הוא תואר כמין בסוג פסקוגל או בסוג אנטכינוס, ובהמשך הוקם עבורו הסוג דסיור ניו-גינאי (Murexia); לאחר הקמת הסוג, צורפו אליו בהמשך 4 מינים נוספים: דסיור שחור-זנב, דסיור רחב-פס, דסיור ארוך-אף ודסיור הבאמה. מחקר קלדיסטי משנת 2002 מצא הבדלים משמעותיים בין כל המינים הנזכרים, שהוביל להקצאת סוג נפרד לרובם על ידי הזואולוג האוסטרלי קולין גרובס; מאידך יש שסברו שהדסיור קצר השיער והדסיור רחב הפס בכל זאת צריכים להישאר כמינים היחידים בסוג דסיור ניו-גינאי. ניתוח גנטי משנת 2007, טען לעומת זאת שכל המינים אינם מצדיקים פיצול לסוגים נפרדים, וזוהי הדעה הרווחת כיום. 

המשמעות האטימולוגית של השם המדעי של מין זה, היא "עכבר ארוך-זנב".
==אנטומיה ומראה==
הדסיור קצר השיער הוא המין הגדול מבין סוגי הדסיורים הניו-גינאים לאחר הדסיור המנומר: אורכו מקצה החוטם עד לקצה הזנב כ-33 ס"מ ומשקלו בסביבות ה-200 גרם. הזכרים גדולים וכבדים בצורה ניכרת מהנקבות. דסיור זה בעל מבנה גוף גוצי וגמיש, עם ראש מחודד, אוזניים קצרצרות וקירחות, וזנב שעיר ודק אשר ארוך יחסית לעומת קרוביו. רגליו קצרות ושעירות, והן בעלות טפרים חדים ורפידות דביקיות בכפות הרגליים.

כפי שמרמז שמו, לדסיור קצר השיער פרווה חלקה וקצרה במיוחד אשר יוצאת דופן יחסית לדסיורים אחרים הידועים בפרוותם השעירה והזיפית. צבע הפרווה הכללי הוא חום אפרפר בהיר או בז' דהוי, עם נטייה לחום כהה בפלג הגוף האחורי, ברגליים, בלחיים ומהמצח עד לקצה הזנב. הגחון, הסנטר, הגרון ופנים הרגליים - צהבהבים או כתמתמים. כפות הרגליים, האוזניים והחוטם ורדרדים. הזנב כהה בצידו העליון ולבן בצידו התחתון.

==תפוצה וביולוגיה==
הדסיור המנומר אנדמי לאי גינאה החדשה, והוא בעל התפוצה הרחבה ביותר מבין הדסיורים החיים באי. הוא מצוי במרבית חלקי האי - הן בשטח פפואה והן בשטח אינדונזיה, אך נעדר מהמישור הדרומי ומחצאי האיים המזרחיים: בומבראי וראש-ציפור. הוא חי באופן טבעי גם באי יאפן בצפון גינאה, והובא על ידי האדם לאיי ארו בדרום גינאה. בית הגידול שלו מורכב בעיקר מיערות גשם טרופיים לאורך רכסי ההרים של גינאה החדשה; בדרך כלל בגבהים של 1,800 מטר מעל פני הים, אך הוא מצוי הן בגבהים נמוכים של כ-600 מטר והן בכרי דשא תת-אלפינים בגבהים של 2,200 מטר.

המידע על האקולוגיה והביולוגיה של הדסיור קצר השיער מועט מאוד בדומה לסוגי דסיורים רבים. הוא טפסן עצים מעולה תודות לטפריו ולרפידות בכפות הרגליים, ובונה לעצמו קן למקלט במרומי העצים או על הקרקע; הוא ניזון מחרקים ומחולייתנים זעירים, ופעיל בשעות היום בגפו. הדסיור יכול להתרבות לאורך השנה, והנקבה ממליטה 4 גורים לכל היותר לאחר תקופת הריון של 19 ימים. הגורים שוהים בתקופה הראשונה לחייהם בקפל עור דמוי כיס סביב הפטמות.
==מצב שימור==
הדסיור קצר השיער מסווג על ידי הרשימה האדומה של IUCN במצב השימור ללא חשש (LC), בשל תפוצה רחבה, העדר איומים משמעותיים, וכי אין זה סביר שתהיה בעתיד הקרוב ירידה המצדיקה סיווג בקטגוריה מאוימת יותר. הוא מצוי במספר אזורים מוגנים.

==קישורים חיצוניים==

*[https://www.inaturalist.org/observations/203824 תמונה של דסיור קצר-שיער]
==הערות שוליים==

קטגוריה:בעלי חיים שתוארו ב-1866
קטגוריה:טקסונים שתוארו בידי הרמן שלגל
קטגוריה:נמיות כיס
קטגוריה:יונקים יחידים בסוגם
קטגוריה:יונקים ביערות הגשם של אוקיאניה
קטגוריה:אינדונזיה: יונקים
עדות ק. צטניק במשפט אייכמן

[[יחיאל די-נור במהלך המשפט]]
עדותו של הסופר יחיאל די-נור במשפט אייכמן, ניתנה במושב ה-68 של המשפט, ביום 7 ביוני 1961 (כ"ג בסיוון תשכ"א), בדבריו תיאר את מחנה ההשמדה אושוויץ כ"פלנטה אחרת". עדותו זו נקטעה עקב התעלפותו טרם סיים את דבריו. בעדותו חשף את זהותו בשם העט "ק. צטניק". אופי עדותו והתעלפותו במהלכה, עוררו הדים רבים, והפך לאירוע מכונן בזיכרון השואה.

== רקע ==
מטרת עדותו של ק. צטניק, כמו של עדים נוספים, הייתה בעיקר להמחיש את זוועות השואה, ולאו דווקא להתייחס לפשעים של הנאשם, אדולף אייכמן, שאליו התוודע במהלך השואה. לעיתונאי וההיסטוריון תום שגב, סיפר כי מכר שלו הצליח לסדר לו דרכון של הונדורס, שהועבר לו באמצעות שגרירות שווייץ בברלין ומפקדת הגסטפו בקטוביץ. בעקבות זאת, הוא הובא אל לשכת מפקד הגסטפו בעיר, אלפרד דראייר. בעודו בלשכה, נכנס לחדר קצין בדרגה גבוהה יותר. הוא עיין בניירות, קרע אותם והשליך אותם לפח. רק מאוחר יותר נודע לדי-נור שהקצין הזה היה אדולף אייכמן.

ב-7 ביוני 1961 נאות די-נור לשמש עד במשפטו של הפושע הנאצי אדולף אייכמן שנערך בירושלים, כיוון שהיה בין המעטים שפגשו את אייכמן בתקופת השואה ונותרו בחיים. אייכמן נכח באחת משתי הפעמים שבהן נחקר בחדר העינויים של הגסטאפו.

== העדות ==
התמוטטותו של די-נור במהלך עדותו במשפט, 7 ביוני 1961
מיד בתחילת מתן עדותו במשפט, לאחר כשמונה דקות במהלכן התבקש למסור את פרטיו האישיים ולהזדהות, קם די-נור מכסאו שעל דוכן העדים והתמוטט על רצפת האולם. השופטים נאלצו להפסיק את הישיבה ודי-נור הוצא מהאולם על אלונקה ופונה לבית החולים, שם שהה כשישה חודשים לאחר מכן. די-נור נדרש במשפט להזדהות בפעם הראשונה בשמו האמיתי.

בתחילת עדותו במשפט אייכמן, התייחס די-נור אל אושוויץ כ"פלנטה" אחרת. עדותו, שבמהלכה התעלף, הייתה קצרה, ונותרה חרותה בזיכרון הקולקטיבי כאחד מסמלי הטראומה של השואה. די-נור סיפר לתום שגב כי הזדהותו בשמו האמיתי הייתה הסיבה לכך שהתעלף.

וזו לשון עדותו, שבאה בעקבות שאלתו של התובע "מה הסיבה שבגללה חסית בשם הספרותי ק. צטניק?"

<ref></ref>

המשורר דן פגיס אשר נמנע מלהעיד במשפט אייכמן, התעמת בשירו "עדות" עם הגדרת אושוויץ כ"פלנטה אחרת" וכתב: "לֹא לֹא / הֵם בְּהֶחְלֵט / הָיוּ בְּנֵי-אָדָם: מַדִּים, מַגָּפַיִם. / אֵיךְ לְהַסְבִּיר. הֵם נִבְרְאוּ בְּצֶלֶם...".

== רושם ==
לטענת שגב, התעלפותו הייתה "הרגע הדרמטי ביותר במהלך המשפט" ואף "אחד הרגעים הדרמטיים בתולדות המדינה". העדות והאירוע שהתרחש בבית המשפט, ובעיקר העובדה שזו הייתה הפעם הראשונה בה נחשפה זהותו ונודע לקהל בארץ ובעולם מיהו האיש העומד מאחורי השם ק. צטניק, הפכו לאחד מסמליו המובהקים של משפט אייכמן, ששב ומאפיין את הזיכרון בימי השואה. אולם לאחר המשפט, אסר די-נור על המוציאים לאור לפרסם את תמונתו, סירב להתראיין ולא דיבר בציבור.

== קישורים חיצוניים ==
* [https://www.youtube.com/watch?v=uckDP2FwwKo עדותו של דינור במשפט אייכמן], באתר Youtube
* דן לאור, [https://www.youtube.com/watch?v=GeY9Z2eYNVk הפלנטה האחרת: עדותו של ק.צטניק], באתר Youtube

== הערות שוליים ==

קטגוריה:משפט אייכמן
.org

סיומת org
.org (מאנגלית: organization) היא סיומת אינטרנט לשמות מתחם (Domains), אשר נמצאת בשימוש נרחב באינטרנט. סיומת זו היא אחת הסיומות המקוריות אשר הוגדרו בינואר 1985, והפכה לסיומת הנפוצה ביותר לשמות מתחם. הסיומת מגיע מהמילה האנגלית organization – ארגון, ונועדה לאתרים של גופים ללא כוונת רווח, אך כלל זה אינו נאכף. מספר הכתובת הרשומות תחת סיומת זו גדל מפחות ממיליון בשנות התשעים, לעשרה מיליון נכון ליוני 2013. בין הכתובות נמצאת גם he.wikipedia.org, אתר ויקיפדיה זה.

== היסטוריה ==
התחום .org היה אחד מהסיומות המקוריות ברמה העליונה של שמות המתחם, יחד עם com, us, edu ,gov ,mil ו־net שהוקמו בינואר 1985. הוא נועד במקור עבור ארגונים ללא כוונת רווח או ארגונים בעלי אופי לא מסחרי שלא עמדו בדרישות עבור סיומות אחרות. חברת MITRE הייתה הקבוצה הראשונה שרשמה תחום של ארגון עם mitre.org ביולי 1985. הסיומת מופעלת מאז 1 בינואר 2003 על ידי הארגון Public Interest Registry, אשר לקח על עצמו את המשימה מ־VeriSign Global Registry Services, חטיבה של החברה VeriSign.

==קישורים חיצוניים==

* 

==הערות שוליים==

קטגוריה:עמותות
לנגור זהוב

לנגור זהוב (שם מדעי: Trachypithecus geei) הוא מין של קוף אסייתי בן הסוג לוטונג האנדמי ליערות מערב אסאם שבצפון-מזרח הודו ואולי גם לקצה המערבי של בהוטן. קוף זה הוא אחד מהמאוימים בפרימטים של הודו והוא מצוי בסכנת הכחדה עקב כריתת יערות והצפיפות האנושית באזור. לעיתים קוף זה מכליא עם קרובו, לנגור הכיפה (Trachypithecus pileatus). הוא נודע לעולם בידי החוקר אדוארד גי, שקרוי בשמו המדעי של הקוף.
== מאפיינים ==
הקוף מצוי רק ביערות שממערב בראהמאפוטרה סביב נהר מנאס ונהר סאקוש באסאם וטריפורה ואולי גם בקצה המערבי של בהוטן. טווח המחיה שלו מסתכם ב-60 ק"מ בערך. הקוף נדיר ולא נמצא לעיתים רבות, כך שלא ידוע איפה הוא מצוי לרוב, אם כי חלק מהקופים חיים ביער השימור קקויג'נה (Kakoijana reserved forest).

אורך קוף זה מגיע ל-90 ס"מ ומשקלו ל-9-12 ק"ג. הזכרים גדולים מהנקבות ובעלי רעמת עבה סביב הפנים. צבע הפרווה לבנה-קרם עם חזה ופנים כתומות, מהם קיבלו את שמם. הקוף משמיע קריאות רועשות כדי להרתיע יריבים ולשמור על הנקבות שלעיתים נמצאות בקבוצות של 22 מתחת שלטון של זכר אחד. הלנגור הוא צמחוני וניזון מעלים, פרחים, פירות וכן מעשבי תיבול וירקות.

===תת-מינים===
* Trachypithecus geei geei
* Trachypithecus geei bhutanensis

==קישורים חיצוניים==

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:קולובים
קטגוריה:הודו: יונקים
סנאי רטופה הודי

סנאי רטופה הודי (שם מדעי: Ratufa indica) הוא מין של סנאי גדול מהסוג רטופה אשר חי בתת-היבשת ההודית ביערות של הודו.

== מאפיינים ==
זהו אחד מהסנאים הגדולים ביותר בעולם והוא מגיע לגודל של חתול בוגר, באורך של 36 ס"מ, זנב באורך 0.9 מטר ומשקל של 2 ק"ג בבגרות. הסנאי בעל פרווה עבה בצבע אדום-ערמוני והזנב, הכתפיים והעורף בצבע צהבהב-קרם עד לבן. האוזניים גדולות ושחורות והפנים ורדרדות-חומות כהות. לסנאי זנב ארוך העוזר לו לשמור על איזון תוך כדי תנועה בין הענפים.

תפוצת הסנאי היא ביערות נשירים ויערות ירוקי עד בהודו עד למאדהיה פרדש. הוא שוכן על העצים ומגיע עד לצמרות ויכול לקפץ עד לאורך 6 מטרים. הוא יורד רק לעיתים נדירות לקרקע. הסנאי ניזון מאגוזים, פירות, ונבטים. בתורו הוא משמש טרף לנמרים ועופות דורסים.

==תת-מינים==
* Ratufa indica indica
* Ratufa indica centralis
* Ratufa indica dealbata
* Ratufa indica maxima

==תמונות==
<gallery mode=packed>
The Indian giant squirrel.jpg
Malabar giant sqirrel.jpg
Indian Giant Squirrel or Malabar Giant Squirrel.jpg
Malabar giant squirrel (2) by N. A. Naseer.jpg
</gallery>

==קישורים חיצוניים==

== הערות שוליים ==

קטגוריה:בעלי חיים שתוארו ב-1777
קטגוריה:טקסונים שתוארו בידי יוהאן כריסטיאן ארקסלבן
קטגוריה:רטופה
קטגוריה:הודו: יונקים
איז'ופלווה

איז'ופלווה (בהונגרית: Izsófalva) הוא כפר במחוז בורשוד-אבאוי-זמפלן שבצפון מזרח הונגריה. עד שנת 1950 נקרא הכפר דיסנושהורוואט (Disznóshorvát), וכך הוא מזוהה במסמכים רשמיים בני אותה תקופה המעידים על התיישבות יהודים במקום.

בשנת 1993 חלק מהכפר קיבל עצמאות ככפר חדש שנקרא אורמושבאניה ובשנת 1994 קיבל חלק אחר עצמאות ככפר ונקרא רודולפטלפ.

{| class="wikitable"
! שנה
! כמות יהודים
! כלל האוכלוסייה
|-
|1840
|37
|
|-
|1880
|23
|345
|-
|1910
|37
|
|-
|1920
|44
|
|-
|1930
|41
|
|-
|1941
|28
|673
|-
|}

==קישורים חיצוניים==

* 
* [http://www.ksh.hu/apps/hntr.telepules?p_lang=HU&p_id=31671 נתוני הכפר באתר הלמ"ס ההונגרי]

==הערות שוליים==

קטגוריה:הונגריה: כפרים
קטגוריה:קהילות יהודיות שהושמדו בשואה
קטגוריה:מחוז בורשוד-אבאוי-זמפלן
Baojun 630

Baojun 630 היא מכונית משפחתית המוגדרת מכונית קומפקטית מתוצרת יצרנית הרכב הסינית
Baojun אשר מיוצר משנת 2016 ועד היום.

היצרן "Baojun" הוא חברת בת של "SAIC-GM-Wuling" (בסינית: "上汽通用五菱汽车股份有限公司") בשליטה ובשיתוף (joint venture) קונצרן הרכב האמריקאי ג'נרל מוטורס, ויצרן הרכב הסיני סאיק מוטור.

==דגמים==
* 4 דלתות.
* 5 דלתות - הצ'בק (קרוי: "Baojun 610").

==Baojun 630==

* 4 דלתות (דגם "Baojun 630").
* 5 מושבים.
* מנוע קדמי.
* מנוע בנזין - 1.5 ליטר, 1.8 ליטר.
* מנוע הנעה קדמית.
* תאוצה בין 0-100 קמ"ש היא 12.5 שניות (דגם מנוע 1.5 ליטר).
* קיבולת מכל דלק - 54 ליטר.
* מחיר היחידה מדגם "Baojun 630" עמד על 62,800-73,800 רנמינבי (נכון לשנת 2016, בסין).
* בשנת 2014 מצרים ואלג'יריה החלו לייצר את דגם ה"שברולט אופטרה" שהתבסס על דגם ה"Baojun 630" שהיה בשלבי ייצור. הדגם הוצג בדצמבר 2015.

==תמונות==
<gallery mode="packed" heights="120">
קובץ:Baojun 630 02 China 2012-04-15.JPG | דגם "Baojun 630" 
קובץ:Baojun 630 01 China 2012-04-15.JPG | דגם "Baojun 630" 
קובץ:Baojun 630 facelift China 2016-03-29.jpg | דגם "Baojun 630" 
קובץ:Baojun 630 pre-facelift rear 6.12.18.jpg | דגם "Baojun 630" 
קובץ: Baojun 630 China 2014-04-27.jpg| דגם "Baojun 630" 
קובץ:Baojun 630 China 2015-04-14.jpg | דגם "Baojun 630" 
קובץ:Baojun 630 Auto Chongqing 2012-06-07.JPG | דגם "Baojun 630" 
</gallery>

==ראו גם==
* Baojun 360
* Baojun 560
* Baojun RS-5

== קישורים חיצוניים ==

* 
* 

==הערות שוליים==

קטגוריה:מכוניות משפחתיות
קטגוריה:דגמי מכוניות שהושקו ב-2016
קטגוריה:כלי רכב המיוצרים בסין
630
צ'אנגן CS15

צ'אנגן CS15 הוא קרוסאובר קומפקטי מתוצרת יצרנית הרכב הסינית Changan Automobile , אשר מיוצר משנת 2015 (שנת מודל 2016) ועד היום.

== "צ'אנגן CS15" ==

* 5 דלתות - האצ'בק.
* 5 מושבים.
* מנוע קדמי.
* מנוע בנזין - 1.5 ליטר.
* מנוע הנעה קדמית.
* תכולת מכל דלק - 44 ליטר.
* צמיגים - 205 / 55R16.
* תאוצה בין 0–100 קמ"ש היא 13.4 שניות.
* 5 דרגות גימור.
* מחיר היחידה מדגם "Changan CS15" עומד על 53,900-75,400 רנמינבי (נכון לסוף שנת 2016, בסין).
* על בסיס דגם "Changan CS15" יוצר רכב חשמלי הקרוי "CS15EV". טווח נסיעה - 300 ק"מ. מחיר היחידה עומד על 189,000-196,400 רנמינבי.

==תמונות==
<gallery mode="packed" heights="120">
קובץ:Changan CS15 002.jpg | דגם "Changan CS15"
קובץ:Changan CS15 001.jpg | דגם "Changan CS15"
קובץ:Changan CS15 rear.jpg | דגם "Changan CS15"
קובץ:Chang'an CS15 01 China 2016-04-12.jpg | דגם "Changan CS15"
קובץ:Chang'an CS15 001 China 2016-03-29.jpg | דגם "Changan CS15"
קובץ:Chang'an CS15 002 China 2016-03-29.jpg | דגם "Changan CS15"
</gallery>

==ראו גם==
* צ'אנה טאורוסטאר
* צ'אנגן CM8
* צ'אנגן CX20
* צ'אנג'ה Q7
* צ'אנגן אלסווין V3
* צ'אנגן Raeton CC
* צ'אנגן CS35
* צ'אנגן CS35 Plus

== קישורים חיצוניים ==

* 
* 

==הערות שוליים==

קטגוריה:קרוסאובר
קטגוריה:דגמי מכוניות שהושקו ב-2015
קטגוריה:כלי רכב המיוצרים בסין
CS15
שחף לבן עין

שחף לבן עין
שחף לבן עין (שם מדעי: Ichthyaetus leucophthalmus) הוא מין של עוף ים ממשפחת השחפיים.

שחף זה קטן יחסית והוא אנדמי לאזור ים סוף. מין זה הוא הנדיר מכל מיני השחפים שנתגלו עד עכשיו (2021). מספר הפרטים בעולם מוערך ב-12,000-13,000 בלבד. רובם נמצאו ונצפו על ידי "האיגוד הבינלאומי לשימור הטבע ומשאבי הטבע" (ארגון IUCN).

== מקור השם ==
מקור השם הוא עיגול לבן הנמצא מסביב לעיניים, וייחודי רק למין זה.

== מאפיינים ==
אורך: 39-43 ס"מ. מוטת כנפים: 100-115 ס"מ.
שחף זה הוא בגודל בינוני ביחס לקרוביו, מקורו ארוך ודק וכפוף כלפי מטה. מחזהו ומעלה צבעו בגוונים כהים כגון אפור-חום אצל הבוגרים וחום אצל הצעירים. בכל גיל צבע כנפיו כהה עם שפת זרימה לבנה לאורך הכנף. לשחף הבוגר יש ראש שחור שנמשך עד לגרונו. סביב עיניו יש טבעות לבנות ובולטות. בתקופת החורף ראשו הופך להיות בהיר יותר ומחוספס.

== התנהגות ==
תפוצת השחף אינה יציבה במהלך תקופת הרבייה שלו והוא מגיע לכל רחבי ים סוף. תקופת הרבייה שלו היא בין יוני לאוגוסט בעיקר בערב הסעודית. הטלת הביצים מתרחשת ביוני ובקיעתן מתרחשת לרוב באוגוסט. במצרים תקופת הרבייה יכולה להגיע עד ספטמבר. קבוצות הרבייה שלהם קטנות - כ-25 זוגות בקבוצה אחת. מחוץ לתקופת הרבייה נצפה טווח רחב של קיום, החל מפרט החי בבדידות עד להקות של מאות ואף אלפי פרטים.

בתי הגידול של שחף לבן עין הם בדרך כלל חופי הים ועיקר מזונו בא מן הים: דגים, רכיכות וסרטנים. הוא אוכל גם מעט פירות. הוא נצפה על מזחים, סירות דיג, שוניות אלמוגים ועל סלעים בחופים. יש תושבים מצריים המחזיקים שחף זה בביתם כעוף מחמד.

שחף זה בונה את קינו על סלעים חשופים או בחול. הקן בנוי בצורת טבעת ועשוי מזרדים, אצות ופסולת. במקומות סלעיים הקן מורכב מצמחים הנמצאים על הסלע או מחומר שאינו חדיר למים. התטולה עומדת על 2-3 ביצים.

== תפוצה ==
השחף לבן העין דוגר בים סוף בלבד, ממצרים בצפון דרומה עד לפתח הדרומי של ים סוף. בישראל השחף נמצא במפרץ אילת, כאשר מספרים גבוהים שלו מופיעים בחורף ובתחילת האביב. בזמנים נדירים מאוד השחף מגיע לחוף הים התיכון.

== מצב שימור ==
השחף נמצא בסכנת הכחדה, בשל גודל האוכלוסייה הקטן של כ-12,000-13,000 בלבד, וכן שטח הדגירה המצומצם.

הוא סובל מציד, הרס קנים, הרס אתרי דגירה, חשיפה לזיהומים בים. מבחינת מצב השימור של המין, הוא נחשב קרוב לסיכון (Near Threatened), מצב שימור הנחשב למצב של סיכון נמוך ברשימה האדומה של IUCN.

== קישורים חיצוניים ==

== הערות שוליים ==

קטגוריה:בעלי חיים שתוארו ב-1825
קטגוריה:שחפיים
קטגוריה:ארץ ישראל: שחפיים
קטגוריה:טקסונים שתוארו בידי קונרד יאקוב טמינק
קטגוריה:בעלי חיים ימיים במזרח אפריקה
טבח וונדד ני

טבח וונדד ני (באנגלית: The Wounded Knee Massacre) היה טבח שהתרחש ב-29 בדצמבר 1890, ליד נחל וונדד ני שבשמורת האינדיאנים לקוטה פיין רידג' אשר במדינת דקוטה הדרומית שבארצות הברית. זה היה הקרב האחרון במלחמות האינדיאנים ומעשה הטבח עם מספר ההרוגים והפצועים הגדול ביותר בתולדות ארצות הברית.

יום קודם לטבח הצליחה יחידה של רגימנט הפרשים השביעי בפיקודו של מייג'ור סמואל וייטסייד לאתר קבוצה של שבט הלקוטה. החיילים ליוו את הילידים שמונה קילומטרים אל נחל וונדד ני, שם הם הקימו מאהל. בהמשך הגיעו למקום חיילי גדוד פרשים בראשות קולונל ג'יימס פורסיית והם הקיפו את המאהל. לגדוד הפרשים היו גם ארבעה תותחי הרים מסוג M1875.

בשעות הבוקר של ה-29 בדצמבר נכנסו כוחות הפרשים האמריקנים למאהל על מנת לקחת מחברי השבט את נשקם. לפי גרסה אחת של האירועים, אחד מחברי השבט, אדם חירש בשם קויוטה, לא היה מוכן לוותר על הרובה שלו בטענה שהוא שילם עליו הרבה, ובמהלך המאבק עימו על הרובה נפלט מהרובה שלו כדור. הירי הפתאומי גרם לחיילי גדוד הפרשים כולו לירות ללא הבחנה בילידים. גדוד הפרשים השתמש בתותחי ההרים על מנת לירות עימם על האוהלים של האינדיאנים. לוחמי הלקוטה המעטים שעדיין היה ברשותם נשק ירו חזרה על חיילי גדוד הפרשים, אך הם נורו למוות זמן קצר לאחר מכן. חלקם מאנשי שבט הלקוטה ניסו להימלט מהמקום, אך חיילי גדוד הפרשים רדפו אחריהם ורצחו אותם, על אף שלא היו חמושים.

בטבח נרצחו בין 250 ל-300 גברים, נשים וילדים משבט הלקוטה ו-51 נפצעו (4 גברים ו-47 נשים וילדים, שחלקם מתו מאוחר יותר). כמו כן נהרגו 25 חיילים ו-39 נפצעו (שישה מהפצועים מתו מאוחר יותר). ארצות הברית העניקה ל-20 חיילים מגדוד הפרשים את מדליית הכבוד בעקבות האירוע. לאורך השנים נעשו על ידי חברי קונגרס מאמצים לשלול מדליות אלו, אולם ללא הצלחה.<ref></ref>

האתר בו נערך טבח וונדד ני הוכר ב-21 בדצמבר 1965 כאתר היסטורי לאומי (National Historic Landmark) על ידי משרד הפנים האמריקני. ב-1990 העבירו שני בתי הקונגרס האמריקני החלטה רשמית המבטאת "צער עמוק" על הטבח.

== גלריה ==
<gallery perrow="5" heights="200px" widths="200px">
"Big Foot, leader of the Sioux, captured at the battle of Wounded Knee, S.D." Here he lies frozen on the snow-covered ba - NARA - 530805.tif| צ'יף שבט הלקוטה, סי טנקה, לאחר הטבח
Hotchkiss gun wounded knee.gif|חיילי גדוד הפרשים עם שלושה מתוך ארבעת תותחי ההרים בהם הם השתמשו בטבח וונדד ני.
Grabill - Survivors of Big Foots band.jpg|ניצולי הטבח
Woundedkneescenedeadandhorses.jpg|אינדיאנים וסוסים מתים לאחר הטבח
Wounded Knee aftermath5.jpg|מקום הטבח לאחר שלושה שבועות
Portrait of General L. W. Colby of Nebraska State Troops Holding Baby Girl, Zintkala Nuni (Little Lost Bird), Found On Wounded Knee Battlefield, South Dakota, 1890 n.d.jpg|גנרל קולבי עם התינוקת זינטקלה נוני אשר נותרה בחיים בתום הטבח, 1890
WoundedKneePhilKonstantin.jpg|קבר האחים באתר הטבח
</gallery>

== קישורים חיצוניים ==

* 

==הערות שוליים==

קטגוריה:מלחמות האינדיאנים
קטגוריה:רצח העם של הילידים האמריקאים
הנזיר שמכר את הפרארי שלו

הנזיר שמכר את הפרארי שלו (באנגלית: The Monk Who Sold His Ferrari) הוא ספר לעזרה עצמית מאת רובין שארמה. הספר הוא מעשייה מעולם העסקים הנגזרת מהתנסויותיו האישיות של שארמה לאחר שעזב את הקריירה שלו כעורך דין בגיל 25.

== פרסום ==
הספר יצא לאור בשנת 1997 על ידי הארפר קולינס, ונמכר ביותר מ-3 מיליון עותקים נכון לשנת 2013. תרגום אחרון לשפת דוגרי נעשה על ידי צ'אמפה שארמה. שארמה גם כתב כמה ספרים נוספים בסדרה, כגון: "המכתבים הסודיים של הנזיר שמכר את הפרארי שלו", "חוכמת המנהיגות", "גלה את ייעודך" ו"חוכמת המשפחה".

== תקציר ==
הספר מתפתח סביב שתי דמויות, ג'וליאן מנטל וחברו הטוב ג'ון, בצורת שיחה. ג'וליאן מספר את חוויותיו הרוחניות במסעו בהרי ההימלאיה, אשר הוא לקח על עצמו לאחר שמכר את בית הנופש שלו ואת הפרארי האדומה.

==קישורים חיצוניים==
* 

== הערות שוליים ==

קטגוריה:ספרי עזרה עצמית
קטגוריה:ספרי 1997
קטגוריה:דפים עם תרגומים שלא נסקרו
קטגוריה:ספרים רוחניים
צ'אנג'ה Q7

צ'אנג'ה Q7 הוא קרוסאובר מתוצרת יצרנית הרכב הסינית Changan Automobile , אשר מיוצר משנת 2017 ועד היום.

=="צ'אנג'ה Q7"==

* שיווק דגם "Changhe Q7" החל במרץ 2018 (בסין).
* 5 דלתות.
* 5 מושבים (אופציונלי - 7 מושבים).
* מנוע קדמי.
* מנוע בנזין - 1.5 ליטר.
* מנוע הנעה קדמית.
* צמיגים: 225 / 55 R18.
* 5 דרגות גימור.
* מחיר היחידה מדגם "Changhe Q7" עומד על 87,900-148,900 רנמינבי (נכון לשנת 2017, בסין).

==תמונות==
<gallery mode="packed" heights="120">
קובץ:Changhe Q7 front 8.16.18.jpg | דגם "Changhe Q7"
קובץ:Changhe Q7 01 China 2018-03-20.jpg | דגם "צ'אנג'ה Q7"
קובץ:Changhe Q7 02 China 2018-03-20.jpg | דגם "צ'אנג'ה Q7"
קובץ:Changhe Q7 04 China 2018-03-20.jpg | דגם "צ'אנג'ה Q7"
קובץ:Changhe Q7 03 China 2018-03-20.jpg | דגם "צ'אנג'ה Q7"
</gallery>

==ראו גם==
* צ'אנגן CS15
* צ'אנגן CX20
* צ'אנה X70A
* צ'אנגן אלסווין V3
* צ'אנה טאורוסטאר
* צ'אנגן Raeton CC
* צ'אנגן CS35
* צ'אנגן CS35 Plus

== קישורים חיצוניים ==

* 

==הערות שוליים==

קטגוריה:קרוסאובר
קטגוריה:דגמי מכוניות שהושקו ב-2017
קטגוריה:כלי רכב המיוצרים בסין
Q7
צ'אנגן CX20

צ'אנגן CX20 הוא מיניוואן מתוצרת יצרנית הרכב הסינית Changan Automobile , אשר יוצר בין השנים 2010–2016.

==תצורות==

* מיניוואן הקרוי "Changan CX20".
* קרוסאובר הקרוי "Changan CX20 Cross".

==צ'אנגן CX20==

* 5 דלתות האצ'בק.
* 5 נוסעים.
* מנוע בנזין.
* מנוע הנעה קדמית.
* מחיר היחידה מדגם "Changan CX20" (מיניוואן) נע בין 49,900 - 70,900 רנמינבי (נכון לשנת 2010, בסין).
* מחיר היחידה מדגם "Changan CX20" (מיניוואן), המונע על ידי מנוע 1.4 ליטר נע בין 55,900 - 64,900 רנמינבי (נכון לשנת 2013, בסין).

==תמונות==
<gallery mode="packed" heights="120">
קובץ:Chang'an CX20 China 2016-04-07.jpg | דגם "Changan CX20" - מיניוואן
קובץ:Chang'an CX20 01 China 2012-06-08.JPG | דגם "Changan CX20" - מיניוואן
קובץ:Chang'an CX20 02 China 2012-06-08.JPG | דגם "Changan CX20" - מיניוואן
קובץ:Chang'an CX20 Cross China 2012-04-28.JPG | דגם "Changan CX20" - קרוסאובר
</gallery>

==ראו גם==
* צ'אנגן CM8
* צ'אנגן CS15
* צ'אנג'ה Q7

== קישורים חיצוניים ==

* 

==הערות שוליים==

קטגוריה:מיניוואנים
קטגוריה:קרוסאובר
קטגוריה:דגמי מכוניות שהושקו ב-2010
קטגוריה:כלי רכב המיוצרים בסין
CX20
קוריטיאן

קוריטיאן (בהונגרית: Kurityán) הוא כפר במחוז בורשוד-אבאוי-זמפלן שבצפון מזרח הונגריה. אוכלוסיית קוריטיאן קטנה משמעותית מ-1,816 תושבים בשנת 1990 עד 1,535 תושבים בשנת 2018 (ירידה של כ-15%).

בקוריטיאן חיו יהודים בודדים.
{| class="wikitable"
! שנה
! כמות יהודים
! כלל האוכלוסייה
|-
|1840
|6
|
|-
|1880
|13
|319
|-
|1910
|6
|
|-
|1920
|5
|
|-
|1930
|10
|
|-
|1941
|6
|1,055
|-
|}

==קישורים חיצוניים==

* 
* [http://www.ksh.hu/apps/hntr.telepules?p_lang=HU&p_id=11819 נתוני הכפר באתר הלמ"ס ההונגרי]

==הערות שוליים==

קטגוריה:הונגריה: כפרים
קטגוריה:קהילות יהודיות שהושמדו בשואה
קטגוריה:מחוז בורשוד-אבאוי-זמפלן
מאיינקה

מַאיִינְקַה (בהונגרית: Mályinka) הוא כפר במחוז בורשוד-אבאוי-זמפלן שבצפון מזרח הונגריה. כמו כפרים רבים באירופה גם אוכלוסיית הכפר קטנה משמעותית בעשרות השנים האחרונות מ-693 תושבים בשנת 1990 עד 411 תושבים בשנת 2018 (ירידה של כ-15%).

במאיינקה חיו יהודים בודדים ובמקום קיימים שאריות של בית קברות יהודי.

{| class="wikitable"
! שנה
! כמות יהודים
! כלל האוכלוסייה
|-
|1840
|14
|
|-
|1880
|5
|650
|-
|1910
|10
|
|-
|1920
|8
|
|-
|1930
|7
|
|-
|1941
|5
|772
|-
|}

==קישורים חיצוניים==

* 
* [http://www.ksh.hu/apps/hntr.telepules?p_lang=HU&p_id=14915 נתוני הכפר באתר הלמ"ס ההונגרי]

==הערות שוליים==

קטגוריה:הונגריה: כפרים
קטגוריה:קהילות יהודיות שהושמדו בשואה
קטגוריה:מחוז בורשוד-אבאוי-זמפלן
צ'אנגן CM8

דגם "Changan CM8"
צ'אנגן CM8 הוא מיניוואן קטן, מתוצרת יצרנית הרכב הסינית Changan Automobile אשר יוצר בין השנים 2004–2015.

=="צ'אנגן CM8"==

* 5 דלתות (2 דלתות אחוריות - דלתות הזזה).
* 7 נוסעים (3 שורות של מושבים).
* מנוע בנזין - 1.3 ליטר.
* מנוע הנעה אחורית.
* קיבולת מכל דלק - 40 ליטר.
* צמיגים: 175/65R14 82H.

==ראו גם==
* צ'אנגן CS15
* צ'אנגן CX20
* צ'אנג'ה Q7
* צ'אנה X70A

== קישורים חיצוניים ==

* 
* 

==הערות שוליים==

קטגוריה:מיניוואנים
קטגוריה:דגמי מכוניות שהושקו ב-2004
קטגוריה:כלי רכב המיוצרים בסין
CM8
סותרה

מוסלמי מתפלל, כשלפניו [[אוכף של גמל המשמש כסותרה.]]
סותרה (בערבית: سترة) הוא חפץ המשמש באסלאם כדי לחצוץ בין אדם המבצע צלאה (התפילה המוסלמית) לבין אדם שעשוי לעבור מולו בעת התפילה.

==שימוש הלכתי==
האיסור לעבור לפני המתפלל מופיע בחדית שם נאמר כי "עדיף לעמוד ארבעים מאשר לעבור לפני המתפלל". גם ביהדות יש איסור מעבר לפני המתפלל אולם עם גדרים שונים. התפילה לא מתבטלת אם עוברים לפני המתפלל אולם במקרים מסוימים כן, מותר לעבור לפני המתפלל במרחק של שלוש אמות, אולם אם מניחים את הסותרה, ועוברים מאחריה אזי לא נפסקה התפילה. האיסור לעבור הוא כאשר מתפלל ביחיד אבל אין בעיה אם הוא עובר בין שורות המתפללים במסגד..

ישנן אסכולות הלכה באסלאם שגורסות כי השימוש בסותרה הוא חובה, בעוד שאסכולות אחרות גורסות כי זו המלצה בלבד.

עבור אדם אשר מסתכל מהצד ואינו בקי בהלכות האסלאם, עשוי הדבר להראות כאילו שהמוסלמי מתפלל אל החפץ עצמו, אם כי אין הדבר כך.

המהרי"ל דיסקין, נזהר שלא לעבור לפני המתפלל המוסלמי, משום שהחשיב את תפילתו כתפילת היהודי, וכשם שביהדות אסור לעבור לפני המתפלל כך גם בתפילת המוסלמי.

==עיצוב==
על פי ההלכה האסלאמית, האדם שמתפלל אמור להיות במרחק של כ-3 אמות מהסותרה. כמו כן, על גובהה של הסותרה לא להיות פחות מאמה אחת.

על פי פוסקי הלכה שונים באסלאם, אין חובה להשתמש לצורך החציצה דווקא בסותרה המיוחדת לכך, וניתן להשתמש בכל חפץ כסותרה. כמו כן, ניתן להתפלל במקום זה מול קיר, או אף להושיט את היד קדימה על מנת למנוע קרבת יתר של עובר אורח אל המתפלל.

==קישורים חיצוניים==

== הערות שוליים ==

קטגוריה:צלאה